**Obavještenje o realizaciji akreditovanog programa obuke**

**„Njega starijih lica – obuka za njegovatelje/ice“**

Poštovani/e,

Obavještavamo vas da JU Dom starih „Podgorica“ realizuje akreditovani program obuke ***„Njega starijih lica – obuka za njegovatelje/ice“ u periodu od 9. do 13. decembra 2024. godine*** u periodu od 9 do 16h. Obuka će se održati u prostorijama JU Dom starih „Podgorica“ Bulevar Veljka Vlahovića b.b.

Program obuke namijenjen je saradnicima tj. njegovateljima/cama koji pružaju usluge brige i njege u ustanovama socijalne zaštite, ali i u zajednici (kućna njega, pomoć u kući).

Specifični cilj programa obuke je sticanje znanja i vještina potrebnih za rad sa starijima i konkretno pružanje usluga brige i njege licima kojima je usled lošeg zdravstvenog stanja i drugih specifičnih okolnosti potrebna podrška u obavljanju svakodnevnih aktivnosti.

Obuka “Njega starijih lica – obuka za njegovatelje/ice” sadrži dva modula, tj. teoriju (dva dana) i praktičnu primjenu stečenog znanja (tri dana) na odjeljenjima u okviru Doma.

Realizatorke obuke su: Jana Radević, socijalna radnica; Jelena Šofranac, psihološkinja; Milica Beloica, glavna medicinska sestra; glavne sestre odjeljenja u JU Dom starih “Podgorica”.

Cijena pohađanja obuke po kandidatu iznosi 120,00€. Nakon prijave za učešće svaki kandidat će dobiti dalje instrukcije o plaćanju.

Prijave slati najkasnije do 6. decembra do 12h, na e-mail domstarihpg@gmail.com.

U prijavi je potrebno navesti ime i prezime, stručnu spremu, poslove koje zainteresovani/a obavlja, broj telefona, kao i naziv instuticije iz koje kandidat dolazi.

Za sve dodatne informacije možete se obratiti na gore navedeni e-mail ili broj telefona 020 676 000.

Srdačan pozdrav,

JU Dom starih “Podgorica”